મૂળ રાજકોટના સાતુદળ ગામના સંજયસિંહ શીવુભા જાડેજાની પીએસઆઇ તરીકેની પહેલી પોસ્ટીંગ 8 મહિના પહેલા વડોદરામાં થઇ હતી. સયાજીગંજ પોલીસ સ્ટેશનની અલકાપુરી ચોકીમાં ફરજ સોંપાઇ હતી. પીઆઇ હરેશ વોરા વધુ પડતી તપાસો સોંપી ટોર્ચર કરતા હોવાની પીએસઆઇએ તેના મિત્રોને વાત કરી હતી. દરમિયાન ગત 12 સપ્ટેમ્બરે તેની ક્રાઇમ બ્રાન્ચમાં બદલી થતાં એન્ટી ચેઇન સ્નેચિંગ સ્કવોર્ડના લીડરની જવાબદારી સોંપાઇ હતી. અછોડા તોડના બનાવો ચાલુ રહેતા ગેંગની શોધખોળ કરવા અધિકારીઓનું દબાણ હોવાનું પણ જાણવા મળ્યું છે.